Fjölgum kennurum : aðgerðir í menntamálum Í stjórnarsáttmála ríkisstjórnarinnar er boðuð stórsókn í menntamálum þar sem lögð er rík áhersla á að efla menntun í landinu með hagsmuni nemenda og þjóðarinnar allrar að leiðarljósi . Fram kemur að mikilvægt sé að stuðla að viðurkenningu á störfum kennara , efla faglegt sjálfstæði þeirra og leggja áherslu á skólaþróun á öllum skólastigum . Einnig er dregið fram að bregðast þurfi við kennaraskorti í samstarfi ríkis , sveitarfélaga og stéttarfélaga . Fyrstu aðgerðirnar sem ráðist verður í til þess að mæta þessum áskorunum eru : Launað starfsnám Frá og með næsta hausti býðst nemendum á lokaári meistaranáms til kennsluréttinda á leik - og grunnskólastigi launað starfsnám . Starfsnámið skal vera í minnst 50% starfshlutfalli við leik - eða grunnskóla í eitt skólaár og fá nemendur greitt samkvæmt kjarasamningi . Kennaranemar njóta leiðsagnar reynds kennara á vettvangi og þess verður gætt að þeir hafi jafnframt svigrúm til að vinna að lokaverkefnum sínum . Styrkir til starfandi kennara til náms í starfstengdri leiðsögn Mikilvægt er að fjölga kennurum í íslenskum skólum sem hafa þekkingu á móttöku nýliða í kennslu . Aðgerðir þessar voru unnar í góðu samráði við Samband íslenskra sveitarfélaga , Kennarasamband Íslands , Háskólann á Akureyri , Menntavísindasvið Háskóla Íslands , Listaháskóla Íslands , Heimili og skóla og Samtök iðnaðarins . Að auki komu að vinnunni fulltrúar fjármála - og efnahagsráðuneytis og samgöngu - og sveitarstjórnarráðuneytis . Námsstyrkur vegna 30 eininga lokaverkefnis greiðist í tvennu lagi , 400.000 kr. þegar staðfesting liggur fyrir frá skólanum um að nemandi hafi lokið gerð verkefnisáætlunar og seinni hlutinn , 400.000 kr. þegar nemandi hefur lokið meistaraverkefninu og brautskráðst með fullgild kennsluréttindi . Styrkir eru greiddir út á þriggja mánaða fresti , þ.e. 10. október , 10. janúar , 10. apríl og 10. júlí . Háskóli greiðir styrkina inn á bankareikning viðkomandi umsækjanda Við endurinnritun í nám , ber að fylgja reglum viðkomandi háskóla . Kjósir þú að endurinnritast í meistaranám til kennsluréttinda á leik - eða grunnskólastigi og ljúka meistaraprófsverkefni , getur þú sótt um styrk vegna lokaverkefnis að uppfylltum skilyrðum nýliðunarsjóðs . Horft er til þess hvort nemendur eru skráðir í lokaverkefnisáfanga við viðkomandi háskóla og eru með því að útskrifast sem leik - eða grunnskólakennarar . Þeir nemendur sem innrita sig í lokaverkefnisáfanga frá og með hausti 2019 og klára innan 18 mánaða geta sótt um námsstyrk . Starfandi kennarar sem leggja stund á viðbótarnám á meistarastigi í starfstengdri leiðsögn við Menntavísindasvið Háskóla Íslands eða Kennaradeild Háskólans á Akureyri geta sótt um styrkinn þegar staðfesting liggur fyrir að nemandi hafi staðist próf á fyrstu námsönn námsins . Forsenda styrkveitingar er að skólastjóri styðji umsókn viðkomandi kennara í námið . Umsókninni þarf m.a. að fylgja staðfesting skólastjórnanda á að umsækjandi sé starfandi kennari við viðkomandi skóla og að skólastjóri telji mikilvægt að viðkomandi kennari sérhæfi sig í starfstengdri leiðsögn . Nemandi sækir um námsstyrkinn til þess háskóla þar sem hann stundar námið . Leik - og grunnskólakennaranemar á lokaári til M.Ed. gráðu við Háskóla Íslands , Háskólann á Akureyri og Háskólann í Reykjavík eru í 50% launuðu starfsnámi við leik - eða grunnskóla á lokaári kennaranáms . Þegar gengið hefur verið frá ráðningarsamningi við kennaranema heldur hann stöðu sinni út það skólaár . Ráðning kennaranema er alla jafna frá 1. ágúst til 31. júlí . Kennaranemi skráir sig að vori í námskeið tengd vettvangsnámi á lokaári og tilkynnir þá að hann muni sækjast eftir launuðu starfsnámi á komandi hausti . Nánari upplýsingar um launað starfsnám veita viðkomandi háskólar . Sækja þarf um starf við leik - eða grunnskóla og samhliða því vera innritaður í starfsnámsáfanga . Nánari upplýsingar veita skrifstofur Menntavísindasviðs Háskóla Íslands , Kennaradeildar Háskólans á Akureyri og íþróttafræðideildar Háskólans í Reykjavík .